

Strategaeth 2030:
Strategaeth Profiad Myfyrwyr

|  |
| --- |
| 1. **Cysoni â Strategaeth 2030**
 |
|  | *Sylfaenol* | *Eilaidd* |
| **Colofnau Strategol:****Cynnal****a chynyddu ….** | Rhagoriaeth ymchwil |  | ü |
| Profiadau dysgu trawsnewidiol | ü |  |
| Profiad rhagorol i fyfyrwyr | ü |  |
| Amgylchedd dwyieithog lle mae’r Gymraeg yn ffynnu |  | ü |
|  |
| **Themâu trawsnewidiol:****Atgyfnerthu a hyrwyddo…** | Effaith economaidd, gymdeithasol a dinesig |  | ü |
| Cyrhaeddiad byd-eang |  | ü |
| Iechyd a lles |  | ü |
| Pobl a thalent |  | ü |
|  |
| **Yn sail i hyn oll mae** | Cynaliadwyedd sefydliadol |  | ü |

|  |
| --- |
| 1. **Cysoni â Risgiau Corfforaethol**
 |
| Risg Gorfforaethol 3 | Colli profiad o ansawdd uchel i fyfyrwyr  |
| Risg Gorfforaethol 2 | Gostyngiad yn ansawdd y portffolio academaidd  |
| Risg Gorfforaethol 6 | Methu â gwireddu nodau strategol y Brifysgol mewn perthynas â'r Gymraeg |
| Risg Gorfforaethol 9 | Cynnydd annigonol gyda'r strategaeth ystadau  |

|  |
| --- |
| 1. **Llywodraethu**
 |
| Cyfnod y strategaeth | 2020-2023 |
| Trefniadau adolygu’r strategaeth | Caiff y strategaeth ei hadolygu'n flynyddol gan y Grŵp Strategaeth Profiad Myfyrwyr ac adroddir y canlyniadau i'r Pwyllgor Gweithredu. |
| Adolygwyd ddiwethaf | Adolygwyd a chymeradwywyd y strategaeth gyntaf gan y Pwyllgor Gweithredu yn 2020. Cafodd y diwygiad diweddaraf ei adolygu a’i gymeradwyo gan y Pwyllgor Gweithredu yn 2022. |

|  |
| --- |
| 1. **Rhagarweiniad**
 |
| **Ein Gweledigaeth:**Credwn y dylai pob myfyriwr gael cyfle i ddylanwadu ar eu profiadau yn y brifysgol. Rydym wedi ymrwymo i ddarparu profiad personol i'r myfyrwyr; mae hyn yn golygu rhoi cefnogaeth i bob myfyriwr allu derbyn cyfleoedd, datblygu a gwireddu eu huchelgais. Fel sefydliad dwyieithog a chanolfan ragoriaeth fyd-eang ar gyfer addysg cyfrwng Cymraeg, rydym mewn sefyllfa unigryw i ddeall a hyrwyddo amrywiaeth yn ein dull o sicrhau profiad myfyrwyr a chreu cysylltiadau â'n cymunedau.**Ble rydym ni:**Mae gan Brifysgol Bangor hanes o gynlluniau datblygu a gwella mewn partneriaeth â'r myfyrwyr, yn fwyaf diweddar yn y rhaglen #ArYCyd Mae myfyrwyr yn rhan greiddiol o'n penderfyniadau, rhywbeth sydd nid yn unig yn cael ei adlewyrchu yng nghyfansoddiad strwythurau ein pwyllgorau, gyda chynrychiolwyr myfyrwyr o Undeb y Myfyrwyr, ond hefyd yn ein dull o weithredu datblygiadau strategol a rhedeg y brifysgol o ddydd i ddydd. Yn 2011, Prifysgol Bangor oedd un o'r Sefydliadau Addysg Uwch cyntaf yn y DU i ymrwymo i weithio mewn partneriaeth â myfyrwyr ar draws pob agwedd ar brofiad myfyrwyr. Ein gweledigaeth oedd mynd y tu hwnt i gynrychioli myfyrwyr ac ymgynghori â nhw gan gydweithio, a hynny’n gydweithio ar sail parch rhwng y naill ochr a’r llall. Mae gan Brifysgol Bangor enw da eisoes am gydweithio â staff a myfyrwyr, yn enwedig o fewn ein parth academaidd. Mae hyn yn amlwg trwy ddatblygiad ein Strategaeth Addysgu a Dysgu dan Arweiniad Myfyrwyr (2017-2020) a oedd yn ei dro wedi llywio datblygiad ein Strategaeth Addysgu a Dysgu newydd sy'n canolbwyntio ar fyfyrwyr (2020-2025).Effeithiwyd yn fawr ar brofiad myfyrwyr o ddechrau 2020 pan newidiwyd cymaint o elfennau o fywyd myfyrwyr o herwydd pandemig COVID-19, a newidiadau cysylltiedig mewn arferion. Gweithiodd y Brifysgol yn galed i geisio lliniaru'r effeithiau hyn, gan ddechrau dysgu ar-lein, addasu'r broses arholi, ac addasu cymorth myfyrwyr i'r amgylchedd newydd. Yn anochel, fodd bynnag, effeithiwyd ar brofiad myfyrwyr mewn ffyrdd di-rif.Yn y Strategaeth Profiad Myfyrwyr hon, rydym yn anelu at weledigaeth tymor hwy. Byddwn yn cyfoethogi ymhellach ein perthynas â'r myfyrwyr, trwy ddatblygu ein harferion cydweithio a'u hymestyn y tu hwnt i'r parth academaidd i barhau i ddarparu profiad eithriadol i fyfyrwyr.**Dyma ein tri maes pwyslais allweddol:**Trwy ymgynghori â rhanddeiliaid allweddol, gan gynnwys staff, myfyrwyr, ac Undeb y Myfyrwyr, fe wnaethom nodi pedwar maes pwyslais ar gyfer ein strategaeth:* **Bywyd Myfyrwyr**
* **Cefnogi Ein Cymunedau**
* **Ymroddiad**
* **Cydweithio Strategol**

Byddwn yn cyflawni ein strategaeth trwy roi cyfleoedd i'r staff a'r myfyrwyr gydweithio a chymryd rhan mewn sgyrsiau ystyrlon sy'n herio syniadau mewn ffordd adeiladol, wrth ddysgu o ymarfer gorau, yn y brifysgol a’r tu allan iddi.  |

|  |
| --- |
| 1. **Amcanion**
 |
| 1. **Bywyd Myfyrwyr**
 |
| **Beth yw barn ein myfyrwyr?**O ran bywyd myfyrwyr, tynnwyd sylw gan ein myfyrwyr at bwysigrwydd gallu astudio mewn mannau lle gallent gydweithio â myfyrwyr eraill; dod â'u dyfeisiau eu hunain i weithio arnynt heb boeni am bŵer yn diffygio; a lle gallent hefyd siarad, bwyta ac yfed yn yr ardaloedd hynny. Roeddent yn gwerthfawrogi'n arbennig y cyfleoedd ar gyfer gweithgareddau allgyrsiol, gan gynnwys chwaraeon.Dywedodd myfyrwyr eu bod yn mwynhau'n arbennig yr ymgyrchoedd fel Cymorth Astudio Undeb y Myfyrwyr - sy'n rhoi te/coffi a bwyd am ddim i fyfyrwyr, mewn ardaloedd fel y Llyfrgell a chynteddau gyda seddi cymunedol, er mwyn i fyfyrwyr gael seibiant o'u hastudiaethau a hyrwyddo lles.**Ein hymrwymiad:** Rydym wedi ymrwymo i amgylcheddau ffisegol a rhithiol sy'n gynhwysol, yn cefnogi dewisiadau myfyrwyr ynglŷn â'u ffordd o fyw ac yn darparu cyfleusterau a gwasanaethau cynaliadwy o ansawdd uchel ni waeth ble’r ydych. Byddwn yn cynnwys cyfleoedd ar gyfer cynllunio gwasanaethau a chyfleusterau i fyfyrwyr. Byddwn yn cynyddu ac yn gwella cyfleoedd ar gyfer gweithgareddau grŵp i fyfyrwyr: dysgu cymdeithasol, gweithio mewn grŵp a chyfleoedd ar gyfer gweithgareddau allgyrsiol. Byddwn yn hyrwyddo’r rhain ar ein campysau ffisegol a’n hamgylcheddau dysgu rhithwir, er mwyn sicrhau eu bod yn diwallu anghenion ein myfyrwyr. **I gyflawni hyn, byddwn yn:***Mannau:*1. Sicrhau bod myfyrwyr ynghlwm â chynllunio'r ystâd, trwy gynyddu cyfleoedd i ddylunio cyfleusterau sy'n canolbwyntio ar fyfyrwyr o fewn ein strwythurau.
2. Cynyddu a gwella ein mannau cymdeithasol i fyfyrwyr i sicrhau eu bod yn rhagori ar anghenion ein myfyrwyr ar gyfer dysgu cymdeithasol a gweithgareddau gwaith grŵp, yn cynnwys cefnogi'r dewis i 'ddod â'ch dyfais eich hun'.
3. Sicrhau bod myfyrwyr yn gallu cael hyd i lefydd o amgylch ein campws a chael mynediad i'r gwasanaeth a'r cyfleusterau sydd eu hangen arnynt, trwy wneud gwell defnydd o fapiau, arwyddion a chynnwys ar-lein i helpu myfyrwyr, yn enwedig myfyrwyr newydd, i gael hyd i lefydd.

*Arlwyo*1. Cynyddu'r dewis arlwyo a gynigiwn i ddarparu dewis addasach i fyfyrwyr am brisiau cystadleuol.
2. Cynnig dewisiadau bwyd a diod sy’n ystyried cyllideb, iechyd a ffordd o fyw a diwylliant, gan gynnwys mannau lle gall bobl fwyta’u bwyd eu hun.
3. Datblygu dewis o fwyd addas i fyfyrwyr ar draws y campws, yn y lleoedd iawn, fel bod mynediad yn hawdd i bawb, waeth lle rydych yn astudio gan gynnwys y posibilrwydd o gael ffreutur canolog fel lle arlwyo i fyfyrwyr.

*Neuaddau*1. Parhau i ddatblygu ein rhaglen Campws Byw i roi cyfleoedd i fyfyrwyr sy'n byw yn neuaddau'r brifysgol.
2. Datblygu’r hyn a gynigiwn o ran y campws a neuaddau er mwyn rhoi cyfleoedd i'n myfyrwyr sy'n byw gartref; gan adeiladu ar ein llwyddiant ym maes Campws Byw a dewisiadau i aros am noson i hyrwyddo rhagor o gyfleoedd i fyfyrwyr sy'n byw gartref aros ar y campws.
3. Parhau i fuddsoddi a datblygu ein hamrywiaeth eang o fathau o lety fel neuaddau di-alcohol, tawel ac ôl-radd yn unig, er mwyn rhoi amgylchedd byw i fyfyrwyr sy'n gweddu i'w hanghenion.

*Gweithgareddau allgyrsiol*1. Parhau â'n hymrwymiad i gynnig clybiau a chymdeithasau rhad ac am ddim, a gweithgareddau allgyrsiol cysylltiedig am ddim fel Ieithoedd i Bawb.
2. Parhau â'n hymrwymiad i brynhawniau Mercher am ddim ar gyfer chwaraeon, gan geisio cynyddu cyfleoedd i wneud gweithgareddau awyr agored.
3. Parhau â'n hymrwymiad i weithgareddau eraill sy'n ehangu'r cydweithio rhwng staff a myfyrwyr, megis cymryd rhan mewn dilysiadau, a'r Gwobrau Dysgu dan Arweiniad Myfyrwyr.
 |
| 1. **Cefnogi Ein Cymunedau**
 |
| **Beth yw barn ein myfyrwyr?**Mae Prifysgol Bangoryn sefydliadsy'n gofalu am ei myfyrwyr. Pan ofynnwyd i'r myfyrwyr, tynnwyd sylw ganddynt at 'gyfeillgarwch' a 'chefnogaeth' staff fel un o'r agweddau gorau ar astudio ym Mangor. Mae ein myfyrwyr yn uniaethu'n gryf gyda'u hysgol academaidd ac mae ymdeimlad o berthyn yn bwysig iddynt, rhywbeth a gaiff ei adleisio yn ein strategaeth Iechyd Meddwl a Lles dan Arweiniad Myfyrwyr 2020-2022. Mae hyn yn arbennig o bwysig i’n myfyrwyr ôl-radd hefyd.Mae myfyrwyr yn mwynhau cymdeithasu ag eraill mewn amgylchedd diogel, ac mae myfyrwyr yn croesawu'r amrywiaeth eang o gyfleoedd sydd ar gael iddynt, yn enwedig trwy aelodaeth am ddim o glybiau a chymdeithasau Undeb y Myfyrwyr. **Ein hymrwymiad:**  Byddwn yn dathlu amrywiaeth a rhoi profiad ystyrlon a phwrpasol i fyfyrwyr. Daw ein myfyrwyr o ystod eang o gefndiroedd a diwylliannau ac mae ganddynt gyfrifoldebau ac anghenion mynediad amrywiol; byddwn yn sicrhau bod ein gwasanaethau a'n cyfleusterau yn hygyrch ac y gall myfyrwyr uniaethu â'r cyfleoedd sydd ar gael iddynt, ar draws pob lefel astudio.**I gyflawni hyn, byddwn yn:**1. Datblygu atebion eraill a/neu ar-lein er mwyn rhoi profiad tebyg i'r myfyrwyr sy'n cyrraedd y tu allan i 'wythnos groeso' draddodiadol y brifysgol, yn cynnwys adolygu derbyn myfyrwyr ym mis Ionawr.
2. Parhau i ddathlu amrywiaeth a diwylliant trwy fentrau a arweinir gan fyfyrwyr a chefnogi ein myfyrwyr i gefnogi ei gilydd trwy ddatblygu adnoddau ar fyw a chydweithio, gan gynnwys buddsoddi mewn hyfforddiant i wyliedyddion.
3. Parhau i ddatblygu ein cynnig ar gyfer myfyrwyr ôl-radd, gan gynnwys dynodi arweinwyr ym mhob coleg i'n myfyrwyr ôl-radd hyfforddedig ac annog staff a myfyrwyr i rannu eu hymchwil a gwella ymdeimlad myfyrwyr ôl-radd o berthyn i'w hysgol academaidd.
 |
| 1. **Ymroddiad**
 |
| **Beth yw barn ein myfyrwyr?**Fel cymdeithas, rydym wedi arfer derbyn gwybodaeth ar unwaith ac yn aml ar-lein. Tynnodd myfyrwyr sylw at y ffaith bod derbyn gwybodaeth mor gynnar â phosibl yn bwysig, yn enwedig i'r rhai sydd â chyfrifoldebau rhieni neu ofalu. Weithiau bydd myfyrwyr yn dweud y gall gormod o wybodaeth fod ar gael iddynt a gall fod yn anodd gwybod beth sydd fwyaf perthnasol a phwysig. Yn ogystal, mae myfyrwyr yn defnyddio cyfryngau cymdeithasol a llwyfannau ar-lein eraill yn gynyddol i gyfathrebu â'u cyfoedion a'r brifysgol, megis ar Facebook ac Instagram. Mae myfyrwyr hefyd wedi dweud yr hoffent wybod mwy am yr ymchwil y mae staff a myfyrwyr yn ei wneud ledled y brifysgol, a dywedant ei bod yn bwysig parhau i hyrwyddo sut y defnyddir cyfranogiad myfyrwyr mewn mentrau ac adborth myfyrwyr i wneud newidiadau yn eu hysgolion ac ar draws y brifysgol**Ein hymrwymiad:** Credwn ei bod yn bwysig deall ein myfyrwyr fel partneriaid wrth lunio eu haddysg a'u profiad fel myfyrwyr. Byddwn yn parhau i fonitro adborth myfyrwyr trwy gynnal arolygon a byddwn yn dangos i'n myfyrwyr sut rydym yn ymateb i'w hadborth. **I gyflawni hyn, byddwn yn:**1. Cynnal adolygiad llawn o ddulliau cyfathrebu â myfyrwyr gyda'r bwriad o symleiddio a sicrhau bod yr wybodaeth yn gyfredol ac yn berthnasol i'r myfyrwyr.
2. Edrych ar ddefnyddio dulliau ar-lein, fel cyfryngau cymdeithasol, apiau a meddalwedd arolygon, er mwyn cynnal arolwg mewn ffordd gyfannol a chysylltu â myfyrwyr ar draws yr holl wasanaethau ac adrannau fel eu bod yn deall eu swyddogaethau fel partner yn yr ymgynghori, cyfleoedd i fyfyrwyr roi adborth, a sut y gallent ddylanwadu ar benderfyniadau sy'n effeithio arnynt yn lleol ac ar lefel prifysgol
3. Parhau i hyrwyddo ymgyrch adborth sefydliadol sy'n hyrwyddo sut y gweithredwyd ar adborth myfyrwyr a chydweithio i greu newid a gwella profiad myfyrwyr
4. Parhau i fuddsoddi ym mhrofiadau ein myfyrwyr sy'n byw ac astudio i ffwrdd o brif gampws y brifysgol, trwy ddatblygu ein llwyfannau a'n hadnoddau ar-lein ymhellach er mwyn sicrhau profiad cyfartal ac ymdeimlad o berthyn i'r brifysgol fel y'i diffinnir yn ein Strategaeth Ddigidol.
 |
| 1. **Cydweithio Strategol**
 |
| Mae myfyrwyr wrth galon ein penderfyniadau. Adlewyrchir hyn yn fwyaf nodedig yng nghyfansoddiad ein strwythurau pwyllgor, gyda chynrychiolaeth myfyrwyr o Undeb y Myfyrwyr ar bob pwyllgor, ac ar y Cyngor. Mae ein gwaith partneriaeth hefyd yn cynnwys cyfarfodydd rheolaidd rhwng swyddogion Undeb y Myfyrwyr ac uwch reolwyr, a chyfarfodydd ar y cyd â'r Pwyllgor Gweithredu, sy'n dyst i'n hymagwedd at ddatblygiadau strategol a rhedeg y Brifysgol o ddydd i ddydd.**Ein hymrwymiad:** Byddwn yn monitro ac yn adolygu sut y caiff strategaeth profiad myfyrwyr y brifysgol ei rhoi ar waith trwy Grŵp Strategaeth Profiad Myfyrwyr y brifysgol a byddwn yn rhoi diweddariadau blynyddol i'n myfyrwyr o ran y cynnydd a wneir. **I gyflawni hyn, byddwn yn:**1. Parhau â chynrychiolaeth myfyrwyr ar ein strwythurau pwyllgor.
2. Parhau â chynrychiolaeth myfyrwyr mewn prosesau megis Dilysu Adolygiadau Partner lle bo'n bosibl a chwilio am gyfleoedd i gynyddu'r cyfleoedd hyn.
3. Parhau i ymgynghori â'r myfyrwyr, mewn ystod amrywiol o ffyrdd, am gamau gweithredu yn y dyfodol, ac ymgysylltu â'r myfyrwyr ynghylch cynnydd.
 |

|  |
| --- |
| 1. **Dangosyddion Perfformiad Allweddol**
 |
| Caiff y cynnydd a wneir ar bob un o'r amcanion ei fynegi trwy ddangosyddion perfformiad allweddol a’r rheini wedi eu seilio ar fframwaith o ddangosyddion perfformiad allweddol a thargedau manylach sy'n gyson â chylch cynllunio busnes blynyddol y Brifysgol, ac yn weithredol drwy hwnnw. |
| 1. | Byddwn yn parhau i fonitro boddhad myfyrwyr mewn amryfal ffyrdd:1. Arolwg Cenedlaethol Myfyrwyr
2. Arolwg Profiad Ôl-raddedigion Hyfforddedig (PTES)
3. Arolwg Profiad Ôl-Raddedigion Ymchwil (PRES)
4. Yr Arolwg Croeso
5. Arolwg blynyddol Undeb y Myfyrwyr
6. Adroddiad Profiad Myfyrwyr Undeb y Myfyrwyr
 |
| 2. | Byddwn yn monitro cyfranogiad myfyrwyr mewn gweithgareddau allgyrsiol, o ran ehangder ymgysylltiad (aelodaeth o glybiau a chymdeithasau), a llwyddiant ein timau (lle mae hyn yn fesuradwy).1. Aelodaeth o glybiau a chymdeithasau
2. Llwyddiannau tîm
 |

Grŵp Strategaeth Profiad Myfyrwyr, a gadeirir gan yr Athro Oliver Turnbull, Dirprwy i'r Is-ganghellor.